kardosdrur/scandi-wiki huggingface dataset:
Dolomitterne

Dolomitterne er en bjergkæde i de sydlige kalkalper. Området er en del af de italienske regioner Trentino-Sydtyrol og Veneto. Det højeste bjerg i Dolomitterne er Punta Penia, i bjergkæden Marmolada, der er 3.343 m over havet.

Bjergene består hovedsageligt af hævede koralrev, som blev dannet i Tethyshavet i løbet af Trias-perioden. Bjergarten kaldes for dolomit, og den bliver brudt og forhandlet i knust form (under navnet dolomitkalk) på grund af et værdifuldt indhold af magnesiumcarbonat. Selve navnet "Dolomitterne" stammer fra den franske geolog, Deodat de Dolomieu (1750-1801). Først med hans beskrivelse af dolomit som bjergart, fik bjergkæden sit nuværende navn, mens den tidligere blot havde heddet Monti pallidi (= "Blege bjerge").

Geografi 
Afgrænsningen af Dolomitterne er omstridt, men almindeligvis betragter man Pusterdalen som nordgrænse, mens Sextenerne, Kreuzbergsadlen og Piavedalen danner østgrænse, og sydgrænsen løber langs Piave, linjen Feltre-Enego og Val Sugana. Vestgrænsen består af dalene langs Adige og Iarco. Derfor hører hverken Brentamassivet, de såkaldte "Nederengadinske Dolomitter" eller "Lienzdolomitterne" til de egentlige Dolomitter.

Det er karakteristisk for Dolomitterne, at der er voldsomme skift mellem blidt bølgende sætere og de højt opstigende, stejle rygge af kalksten. Disse bjergrygge når næsten alle en højde på ca. 3.000 m, og de er ofte affladede på toppen. Tidligere fandtes der nogle bemærkelsesværdige gletsjere, men den eneste, som er tilbage i dag, er Marmolatagletsjeren.

De vigtigste bjergtoppe

Kildehenvisninger

Eksterne henvisninger
FFI

FFI kan referere til
 Frederikshavn Forenede Idrætsklubber
 Frie Faglige Internationale
 Forces Françaises de L'Intérieur – betegnelse for de franske styrker, som kæmpede mod den tyske besættelse efter Invasionen af Normandiet.
Lucifer

Lucifer (latin: lysbringeren) er oprindeligt en romersk gud i drengeskikkelse. Han er søn af Aurora, daggryet. En selvstændig kult i antikken havde han ikke. I romersk mytologi identificeredes Lucifer med morgenstjernen Venus, der netop kan ses før daggry.

Vulgata 
Ved oversættelsen af Vulgata-versionen af Biblen anvendtes det latinske ord "lucifer":
 2 Peter 1:19 "Og des mere stadfæstet have vi det profetiske Ord, hvilket I gøre vel i at agte på som på et Lys, der skinner på et mørkt Sted, indtil Dagen bryder frem, og Morgenstjernen (Lucifer) oprinder i eders Hjerter"
I den tidlige kirke det var et symbol for Kristus, som Sankt Lucifer, biskop på Sardinien (død 370).

I Esajas' bog, kapitel 14, vers 12 som en reference til den babylonske konge Tiglath-Pileser III.

Først i middelalderen dukker navnet Lucifer op i kristendommen som pseudonym for Djævelen. I flere okkulte værker fra renæssancen optræder Lucifer som én af fire kronprinser i helvede.

Moderne populærkultur 
Også i mange sange bliver Lucifer nævnt. Et eksempel stammer fra Ozzy Osbourne, der flere gange har brugt ordene: "My name is Lucifer, please take my hand". Ligeledes optræder han i tv-serien Lucifer fra 2016, inspireret af DC Comics' figur fra tegneserien The Sandman.

Eksterne henvisninger 

 
 Vulgata
 Who is Lucifer? 

Antikken
Kristendom
Okkultisme
Satanisme
Romerske guder
Satan
Randers Nordkredsen

Randers Nordkredsen er en opstillingskreds i Østjyllands Storkreds.

Kredsen blev oprettet i 2007. Den består af den nordlige og nordøstlige del af Ny Randers Kommune.

I forhold til de gamle kommuner består kredsen af Havndal Valgdistrikt fra Mariager Kommune, Gassum og Spentrup sogne fra Purhus Kommune samt hele Nørhald Kommune.  Fra den gamle Randers Kommune er forstæderne og landsognene nord for Gudenåen og Randers Fjord blevet en del af Randers Nordkredsen''. Derimod er bymidten i Randers (også nord for fjorden og åen) blevet en del af Randers Sydkredsen.

Folketingskandidater pr. 25/11-2018

Kilde

Folketingsvalgkredse
Nordkredsen
North-West District (Botswana)

North-West District er sammen med Central Kalahari de to distrikter i Botswana der besøges af flest turister. North-West District fordi det indeholder det store indlandsdelta Okavango og de store og forholdsvis uberørte dyrereservater Chobe, Savuti og Moremi.

Hovedbyen i N-W.D er Maun. En landsby ,der gennem de seneste årtier har udviklet sig til en by med faciliteter såsom supermarkeder og asfalterede veje og som er centrum – og udgangspunkt – for en stor del af turistindustrien i Botswana.

Botswana
Distrikter
Forsvarsakademiet

Forsvarsakademiet (FAK) er en selvstændig myndighed i Forsvaret underlagt Forsvarskommandoen, som varetager uddannelse, forskning, rådgivning og konsulentydelser inden for de militære kerneområder. Forsvarsakademiets aktiviteter retter sig først og fremmest mod Forsvarets ansatte, men store dele af forskningen sker i samarbejde med andre forskningsinstitutioner. Forsvarsakademiets chef har typisk rang af generalmajor eller kontreadmiral.

Historie 
Forsvarsakademiets historie går tilbage til 1830, hvor Kong Frederik den 6. oprettede Den Kongelige Militaire Højskole, som skulle forestå uddannelsen af officerer. Siden 1830 har skolen optaget både hær- og søofficerer, ligesom Forsvarsakademiet siden 1951 har uddannet Flyvevåbnets officerer. Desuden optages studerende fra Hjemmeværnet, Forsvarets Sundhedstjeneste og civile fra Forsvaret.

Forsvarsakademiet har siden 1992 haft til huse på Svanemøllens Kaserne på Østerbro. Forinden holdt Forsvarsakademiet til på Østerbrogades Kaserne. Forsvarsakademiet, som det ser ud i dag, blev oprettet 1. januar 2001 som led i aftalen om forsvarets ordning fra 1999, der bl.a. medførte at en række institutioner blev sammenlagt. I 2014 blev de tre værns officersskoler tillige underlagt, så al officersuddannelse i Danmark herefter varetages af Forsvarsakademiet.

Forsvarsakademiet består af en stab, de tre værns officerskoler, Forsvarets Sprogskole, de tre værns sergentskoler, fire institutter og underlagte centre:

 Hærens Officersskole
 Søværnets Officersskole
 Flyvevåbnets Officersskole
Forsvarets Sprogskole
 Institut for Militære Operationer (IMO)
 Institut for Strategi og Krigsstudier (ISK)
 Institut for Ledelse og Organisation (ILO)
 Institut for Militær Teknologi (IMT)

Forsvarets Videnscenter 
Forsvaret havde tidligere fire biblioteker, disse blev i slutningen af 2009 integreret i det nyoprettede Forsvarets Bibliotek med hjemsted på Kastellet i København. Af pladshensyn er en del af de fire bogsamlinger dog anbragt i magasin. I 2018 blev Forsvarets Bibliotek omdøbt til Forsvarets Videnscenter med hjemsted på Svanemøllens Kaserne under Forsvarsakademiet. 

De fire biblioteker var:
 Forsvarsakademiets Bibliotek
 Det Kongelige Garnisonsbibliotek (Hæren)
 Flyvevåbnets Bibliotek
 Marinens Bibliotek

Tidligere chefer 
 1951-1952: Oberst C. V. Hjalf
 1952-1957: Oberst Villi Lund Hvalkof
 1957-1961: Oberst J. Heidicke
 1961-1966: Oberst M.N.M.P Amtrup
 1966-1979: Oberst Mogens Rosenløv
 1979-1984: Oberst J. Gerstoft
 1984-1986: Oberst P. B. Nielsen
 1986-1989: Oberst P. K. Borrits
 1989-1992: Oberst J. E. Zilmer
 1992-1998: Oberst N. L. Fredenslund
 1999-2001: Oberst N. O. Jensen
 2001-2007: Generalmajor Karsten Møller
 2007-2010: Generalmajor Carsten Svensson
 2010-2018: Kontreadmiral Nils Christian Wang
 2018-        : Kontreadmiral Henrik Ryberg

Fodnoter og eksterne henvisninger 

 Forsvarsakademiets hjemmeside 

Danmarks militær
Uddannelsesinstitutioner i Danmark
Forskningsinstitutioner i Danmark
Østerbro
Uddannelsesinstitutioner i København
Militære uddannelsesinstitutioner
Sæter

En sæter er en græsgang i bjergene, som kun bruges til sommergræsning eller høslæt. Denne form for kvægbrug har været anvendt både i Alperne og i Skandinavien (f.eks. Norge), men betydningen sank fra begyndelsen af 1800-tallet, da bedre transportmuligheder medførte, at mælkeprodukter fra sæterdrift blev udkonkurreret af varer fra den intensive lavlandsproduktion.

Europas største sæter er Seiser Alm i Sydtyrol. Den dækker 52 km².

I hele alpeområdet kaldes sæterne for "Alp" eller "Alm", og udtrykket betegner alt det, der hører til sommergræsning: Græsningsenge, høslætenge og bygninger. I området skelnes der derimod skarpt mellem græsningsområder, der bruges af hele landsbyfællesskabet, modsat de private græsningsrettigheder.

Den vedvarende græsning, afløst af høslæt, betød århundreders beskyttelse af blomstrende (ofte ildsmagende eller -lugtende) urter, mens græsserne blev ædt, fordi kreaturerne foretrækker sødt og neutralt smagende fødemner. Desuden holdt græsning og bevidst pleje al opvækst af buske og træer borte fra sæterne. Derfor er disse højtliggende enge i dag refugier for mange sjældne urter, heriblandt orkidéer og endemiske arter.

Økologi
Afgræsning
Experterne

Experterne er en rapgruppe bestående to rappere, Stabil og Jeks, og DJ'en Riisager.

Stabil og Jeks skabte gruppen i november 2000 og spillede de næste år til en del undergrundsjams. De senere år har de medvirket på flere danske rapperes plader og numre. Der kan blandt andet nævnes Brun, Hvid Sjokolade og andre prominente danske rappere.

I 2001 lavede de i samarbejde med Brun, Pede B og Grænseløs Effekt Syndrom vinylpladen ”EFX-Files Vol. 1.".

I 2002 blev de færdige med deres demo-EP "Hjemmebryg på hjemmetryk".

I 2004 signede de med Skytune Records, hvilket mundede ud i deres debutplade "Oprør", der udkom 1. maj 2006.

Experterne berører emner der spænder vidt, fra politik til blær til dybe personlige problemer.

Kilde 

Hiphopgrupper fra Danmark
Musikgrupper fra 2000
Djurskredsen

Djurskredsen er en opstillingskreds i Østjyllands Storkreds.

Kredsen blev oprettet i 2007. Den består af Norddjurs og Syddjurs kommuner.

I forhold til de gamle kommuner består kredsen af Ebeltoft, Midtdjurs, Rosenholm, Rønde, Grenå, Nørre Djurs og Rougsø kommuner samt den østlige del af Sønderhald Kommune.

Kredsen består pr. 18. juni 2015 af følgende kommuner og valgsteder:

 Syddjurs Kommune
 Ebeltoft
 Mols
 Tirstrup
 Kolind
 Ryomgård
 Hornslet
 Mørke
 Rønde
 Norddjurs Kommune
 Kulturhuset Pavillonen
 Anholt Skole
 Kulturhuset Stationen
 Grenaa Idrætscenter
 Glesborg
 Ørum
 Ørsted
 Allingåbro
 Auning
 Vivild

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Kilde

Folketingsvalgkredse
Hedenstedkredsen

Hedenstedkredsen er en opstillingskreds i Østjyllands Storkreds. Området hørte tidligere til Vejle Amtskreds under navnet Juelsmindekredsen.

Kredsen består fra 2007 af Ny Hedensted Kommune. I 2009 var der 33.090 stemmeberettigede i kredsen. Troels Lund Poulsen (Venstre) er kredsens eneste folketingsmedlem.

I forhold til de gamle kommuner består kredsen af Hedensted, Juelsminde og Tørring-Uldum Kommune, dog er Grejs Sogn blevet overført til Vejle Nordkredsen i Sydjyllands Storkreds.

Afstemningsområder 
Kredsen indeholder flg. valgsteder, som kommunen senest i 2011 valgte at bibeholde:

 Gl. Hedensted Kommune
 Daugård og Ørum Sogne
 Hedensted, St.Dalby og Urlev
 Korning Sogn
 Løsning Sogn
 Ør. Snede Sogn
 Ølsted og Eriknauer-Området
 Tidl. Juelsminde Kommune
 As
 Barrit
 Bjerre
 Glud
 Hjarnø
 Hornsyld
 Juelsminde
 Klakring
 Rårup
 Stouby
 Tidl. Tørring-Uldum Kommune
 Aale
 Hjortsvang
 Hornborg
 Hvirring
 Lindved
 Rask Mølle
 Tørring
 Uldum
 Ølholm

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Kilder 
KMD's side om Folketingsvalget i 2009 – Hedenstedkredsen 

Folketingsvalgkredse
Hedensted Kommune
Live Shit: Binge & Purge

Live Shit: Binge & Purge (udgivet 1993) er en live-udgivelse, der inkluderer 3 cd'er og 3 VHS-film fra heavy metal-bandet Metallica. Udgivelsen, der i den oprindelige form var en pap-æske model af en flightcase, indeholdt udover musikken også et 72 siders hæfte med billeder, korrespondance m.m. fra turnéen, en skabelon af bandets daværende maskot Scary Guy samt et Snakepit-pas.

Senere udkom en nyere version, hvor det var 2 dvd'er i stedet for VHS-filmene.

Numre

Disk 1 

"Enter Sandman" – 7:27
"Creeping Death" – 7:28
"Harvester of Sorrow" – 7:18
"Welcome Home (Sanitarium)" – 6:39
"Sad But True" – 6:07
"Of Wolf and Man" – 6:22
"The Unforgiven" – 6:48
Justice Medley – 9:38
 "Eye of the Beholder"
 "Blackened"
 "The Frayed Ends of Sanity"
 "...And Justice For All"
 "Blackened"
"Solos (Bas/Guitar)" – 18:48

Disk 2 

"Through the Never" – 3:46
"For Whom the Bell Tolls" – 5:48
"Fade To Black" – 7:12
"Master of Puppets" – 4:35
"Seek and Destroy" – 18:08
"Whiplash" – 5:33

Disk 3 

"Nothing Else Matters" – 6:21
"Wherever I May Roam" – 6:32
"Am I Evil?" – 5:41
"Last Caress" – 1:24
"One" – 10:27
"So What" (Anti-Nowhere League)/"Battery" – 10:04
"The Four Horsemen" – 6:07
"Motorbreath" – 3:14
"Stone Cold Crazy" – 5:32

VHS/dvd 1 – San Diego '92 

"The Ecstasy Of Gold"
"Enter Sandman"
"Creeping Death"
"Harvester of Sorrow"
"Welcome Home (Sanitarium)"
"Sad But True"
"Wherever I May Roam"
"Through the Never"
"The Unforgiven"
Justice Medley
 "Eye of the Beholder"
 "Blackened"
 "The Frayed Ends of Sanity"
 "...And Justice For All"
 "Blackened"
"The Four Horsemen"
"For Whom the Bell Tolls"
"Fade to Black"
"Whiplash"
"Master of Puppets"
"Seek and Destroy"
"One"
"Last Caress"
"Am I Evil?"
"Battery"
"Stone Cold Crazy"

Henvisninger

Metallica
Metalalbum
Metallica-album
Boeing 767

Boeing 767 var det første langdistance to-motorsfly.

Boeing 767 fløj for første gang i 1981. Dengang var det et enestående fly, da det kun havde to motorer. Alle andre konkurrenter havde enten for mange motorer, for kort rækkevidde, eller var for små. Den var også udstyret med et topersoners cockpit, modsat alle konkurrenternes der havde plads til tre. Boeing 767 blev udviklet samtidig med den mindre Boeing 757, hvilket betød at cockpittet var det samme på begge typer.

Varianter 
Den første 767 fløj første gang med United Airlines i 1982. Det var en 767-200 med en rækkevidde på mellem 5800 km og 7200 km, afhængig af hvilke motorer. 
I 1984 kom 767-200ER ind i billedet, med Ethiopian Airlines som første kunde. Denne havde ekstra rækkevidde på 12000 km. 
I 1986 kom 767-300 frem. Denne var forlænget med 6.42 meter, og med en rækkevidde på 7800 km. Der blev også lavet en 767-300ER med rækkevidde på 10800 km. 
I 1993 blev 767F, der var et fragtfly baseret på 767-300, lanceret. 
Da Delta Air Lines og Continental Airlines i USA i 1990`erne skulle købe et nyt fly, som skulle være større end 767-300, og mindre end Boeing 777-200, kom boeing frem med 767-400ER. Denne var forlænget med 6.42 meter i forhold til 767-300. Den har samme cockpit og hjul/bremser som 777, og har desuden winglets. Der blev kun købt 40 af dette fly, da Airbus A330-200 var bedre.

Tekniske specifikationer 

Brændstof kapacitet
:
767-200 – 45.955 L. 
767-200ER – 63.216 L. 
767-300 – 63.216 L. 
767-300ER – 91.380 L. 
767-300 FREIGHTER – 91.380 L. 
767-400ER – 91.370 L.

Fremtid 
Det menes ikke at Boeing 767 vil få flere ordrer i fremtiden, da Boeing har lanceret afløseren Boeing 787. Men det amerikanske luftvåben menes at købe op til 100 KC-767, tankfly versionen af 767. E-767 menes at kunne få en del succes som afløser for E-3 Sentry

Ulykker 
Der har hidtil været ni ulykker med Boeing 767. 
 En Air Canada maskine løb i 1983 tør for brændstof, men landede sikkert.
 En Lauda Air maskine stytede ned over Thailand da den fik motorproblemer.
 En TACA maskine kørte af banen i Guatemala.
 En Ethiopian Airlines maskine blev kapret af terrorister, som beordrede den til at flyve til Australien. Den løb så tør for brændstof ved Madagaskar, og lavede en nødlanding ved en strand.
 To Boeing 767 blev brugt under terrorangrebet den 11. september 2001.
 En China Airlines maskine fløj ind i et bjerg i Kina
 En EgyptAir styrtede af ukendte årsager ned i Atlanterhavet.
 En EgyptAir kørte af landingsbanen i Zimbabwe

11. september

Boeing 767 var også den flymodel der blev kapret to af, af terrorister den 11. september 2001. De to fly blev henholdsvis fløjet ind i Nordtårnet og Sydtårnet på Manhattan i New York i USA. De to andre fly der blev kapret 11. september, var begge Boeing 757

Kilder 

Passagerfly
767
Transportfly
2-motors jetfly
Fahrenheit 451

Fahrenheit 451 er en dystopisk roman af den amerikanske forfatter Ray Bradbury fra 1953. Novellen præsenterer et fremtidigt amerikansk samfund, hvor bøger er ulovlige og "brandmænd" brænder alle fundne bøger. Bogens tagline forklarer titlen som "temperaturen hvorved papir antændes og brænder": 451 grader Fahrenheit (ca. 233 grader Celsius). Hovedpersonen, Guy Montag, er en brandmand, der kommer i tvivl om sin censurerende rolle som brandmand og ødelæggelsen af viden.

Romanen har været genstand for fortolkninger med fokus på bogafbrændingers historiske rolle i undertrykkelsen af modstridende idéer for at opnå forandring. I et radiointerview fra 1956 sagde Bradbury, at han skrev Fahrenheit 451 på grund af sin bekymring på daværende tidspunkt (under Mccarthyismen) om bogafbrændinger i USA. Senere har han beskrevet bogen som en kommentar til hvordan massemedier reducerer interessen for at læse litteratur.

Ray Bradbury har været med til at tilpasse romanen til andre formater, som et teaterstykke i 1979 og et computerspil i 1984, og udgav i 2011 ved forlaget HarperCollins en samling noveller med titlen A Pleasure to Burn: Fahrenheit 451 Stories. Romanen er blevet filmatiseret i 1966 af François Truffaut og af Ramin Bahrani for HBO i 2018.

Referencer 

Litteratur om fremtiden
Romaner fra USA
Abbé Pierre

Abbé Pierre med fødenavnet Henri Antoine Grouès (født 5. august 1912, død 22. januar 2007) var en fransk katolsk præst og grundlægger af Emmaüs-foreningen, der arbejder for at hjælpe fattige, hjemløse og flygtninge.

Biografi 
Henri Antoine Grouès blev født i Lyon og gik i 1930 i kloster for at blive munk. Han blev imidlertid lungesyg under opholdet, hvilket umuliggjorde det anstrengende liv i klosteret. Han gik i stedet på præsteseminariet og blev ordineret som præst i 1938.

Under 2. verdenskrig gik han aktivt ind i den franske frihedsbevægelse, og under dette arbejde brugte han flere dæknavne, herunder Abbé Pierre, der kom til at hænge ved efter krigens afslutning. Det skal bemærkes, at selv om "abbé" ganske nærliggende betyder "abbed", så bruges titlen også om præster i Frankrig.

I tiden efter krigen blev Abbé Pierre indvalgt i det franske parlament, men han arbejdede også på græsrodsniveau og grundlagde i 1949 Emmaüs-foreningen. Denne forening kaldes ofte for "klunserne", og den har fået afdelinger i en lang række lande, herunder Danmark. 

Abbé Pierre opnåede med sin uegennyttige indsats en uhyre stor popularitet i Frankrig, hvor han gang på gang blev valgt som den mest populære franskmand – endog foran store sportsnavne som Zinedine Zidane. Populariteten led ikke større skade, selv om Abbé Pierre ikke har lagt skjul på sit venskab med den velkendte holocaust-benægter, filosoffen Roger Garaudy. I visse kredse har det endvidere heller ikke været velset, at han havde et nært forhold til den progressive biskop Jacques Gaillot, samt at han både gik ind for homoseksuelles ret til adoption samt i adskillige tilfælde havde brudt sit katolske kyskhedsløfte ved at have sex med forskellige kvinder.

For sit arbejde modtog han adskillige hædersbevisninger, og han var i flere år kandidat til at modtage Nobels fredspris, dog uden at få den. Han var aktiv næsten til det sidste, men måtte til sidst give op i en alder af 94 år for lungebetændelse.

Eksterne henvisninger 

Katolske præster fra Frankrig
Teologer fra Frankrig
Urnemarkskulturen

Urnemarkskulturen er perioden mellem ca. 1300 f.Kr. og 750 f.Kr. i Centraleuropas bronzealder.
Kulturen har fået navn efter gravskikken med at brænde de døde i området, der når fra det nuværende Ungarn via en bue over Østrig, Tjekkiet og Sydtyskland til Østfrankrig. Det blev almindeligt at oprette store gravpladser med urnegrave både på flad mark og under lave høje. I Nordeuropa kaldes perioden Yngre bronzealder.

Urnemarkskulturen er også karakteriseret ved fremkomsten af de tidligste europæiske former for et talsystem. Fra omkring 1200 f.Kr. er der specielt i Centraleuropa fundet en række bronzesegl med mærker, der tolkes som et talsystem, og som betegnes urnemarkskulturens talsystem

Oprindelse 
Urnemarkskulturen er en udvikling af ”tumuluskulturen” (gravhøjskultur). Ændringen skete gradvist, som det ses af keramikken og gravgaverne. I visse dele af Tyskland eksisterede ligbrænding og kistebegravelser samtidigt, og nogle grave indeholder både tumuluskeramik og Urnemarkssværd eller indgraverede tumulusmønstre i keramik sammen med tidlig Urnemarkskulturstil.

16 spænder, deponeret i en mose i Ellmoosen (Kreis Bad Aibling, Tyskland), omfatter hele den kronologiske periode fra Bronze B til tidlig Ha A. De viser en stærk, rituel kontinuitet. Ved nogle vadesteder over floderne Loire, Seinen og Rhône er der fundet sammenhængende ofringer, som viser sammenhæng i hele tidsrummet fra slutningen af yngre stenalder til Urnemarksperioden. 

Oprindelsen til ligbrændingsritualerne ses på Balkan, hvor de var almindeligt brugt allerede i den østlige del af tumuluskulturen. Enkelte kremeringer er også fundet i Proto-Lausitzkulturen og Trzcinieckulturen.

Kronologi 
Inden for visse områder som Sydvesttyskland regnes periodens begyndelse fra 1200-talet (begyndelsen af Ha A), men allerede bronze D Riegsee-fasen gennemfører ligbrændinger. Da ændringen fra den mellemste bronzealder til Urnemarkskulturen skete gradvis, er det kun et spørgsmål om definition.

Urnemarkskulturen omfatter Hallstatt A og B (Ha A og B) i Paul Reineckes kronologi. (Det må ikke  sammenblandes med Hallstattkulturen (Ha C og D) i tidlig jernalder). Dette svarer til faserne III-IV i Oscar Montelius' periodeindeling for nordisk bronzealder. Det varierer med forfatter og region, om Reineckes Bronze D skal medregnes, men det er almindeligt at tage den med.

Urnemarkskulturen er inddelt i de følgende faser: 

{| border="1" cellpadding="2" cellspacing="0"
|----- style="background:#efefef"
!
f.kr
|-----
| Bronze D || 1300-1200
|-----
| Ha A1 || 1200-1100
|-----
| Ha A2 || 1100-1000
|-----
| HaB1 || 1000-800
|-----
| HaB2 || 900-800
|-----
| Ha B3 || 800-750
|}

Eksistensen af Ha B3 er omdiskuteret, eftersom materialet udelukkende består af kvindegrave. 100-årsinddelingerne viser, at inddelingen i allerhøjeste grad er skematisk. Faserne er baseret på typologiske ændringer, og det betyder, at de ikke er helt tidsrette. Flere dendrokronologiske og radiokronologiske dateringer er påkrævede.

Se også 
 Urnemarkskulturens talsystem

Bronzealder
Svenning Dalgaard

Svenning Haaning Dalgaard (født 9. februar 1946) er en dansk journalist.

Svenning Dalgaard er student fra Viborg Katedralskole. Han har læst statskundskab og jura i Århus, og journalistik i Paris. 

Han har arbejdet som journalist på på Christiansborg, Afrika-medarbejder for DR og været udstationeret i Paris og Bruxelles for TV 2 i 1988-1992 og igen fra 1997. I den mellemliggende periode var han chef for TV 2/Nyhederne og stedfortrædende direktør for TV 2.

I de senere år har Dalgaard udover sin dækning af EU-stoffet lavet flere dokumentarudsendelser og reportager fra USA, Sydamerika og Mellemøsten. Desuden skriver han en fast klumme i dagbladet Børsen om europæisk politik.

I 2006 blev det fastlagt, at Svenning Dalgaard i 2009 vender hjem til Danmark, hvorefter Olav Christensen skal være ny Bruxelles-korrespondent.
Siden 2009 har Svenning Dalgaard fungeret som International korrespondent for TV 2 og TV 2 NEWS, hvor han blandt andet har fulgt forhandlingerne op til klimatopmødet i København i december 2009. Han har ligeledes fungeret som analytiker af international politik på TV 2 NEWS i forbindelse med blandt andet EU-spørgsmål.

Ekstern henvisning
Europa 3.0 - Svenning  Dalgaard 

Journalister fra Danmark
Ansatte i DR
Ansatte ved TV 2
Personer i Kraks Blå Bog